Document ID: 31992R1405

ΚΑΝΟΝΙΣΜΟΣ (ΕΟΚ) αριθ. 1405/92 ΤΗΣ ΕΠΙΤΡΟΠΗΣ της 27ης Μαΐου 1992 για τον καθορισμό της αξίας των προκαταβολών που θα καταβληθούν στους παραγωγούς σογιόσπορου, κραμβόσπορου, γογγυλόσπορου και ηλιανθόσπορου για την περίοδο 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3766/91 του Συμβουλίου της 12ης Δεκεμβρίου 1991 για την καθιέρωση καθεστώτος στηρίξεως για τους παραγωγούς σογιόσπορου, κραμβόσπορου, γογγυλόσπορου και ηλιανθόσπορου (1), και ιδίως τα άρθρα 8 και 11,
Εκτιμώντας:
ότι το άρθρο 2 παράγραφος 1 στοιχείο α) του κανονισμού (ΕΟΚ) αριθ. 615/92 της Επιτροπής της 10ης Μαρτίου 1992 περί λεπτομερειών εφαρμογής καθεστώτος στηρίξεως για τους παραγωγούς σογιόσπορου, κραμβόσπορου, γογγυλόσπορου και ηλιανθόσπορου (2), όπως τροποποιήθηκε από τον κανονισμό (ΕΟΚ) αριθ. 1241/92 (3), προβλέπει ότι η αξία των προκαταβολών που καταβάλλονται στους παραγωγούς δεν υπερβαίνει το 50 % του αντίστοιχου προβλεπόμενου περιφερειακού ποσού αναφοράς-
ότι, κατά τα πρώτο έτος εκτελέσεως των νέων μέτρων στηρίξεως στους παραγωγούς των κρατών μελών μπορούν να ληφθούν ως βάση για τις προκαταβολές που καταβλήθηκαν στους παραγωγούς τα προβλεπόμενα περιθωριακά ποσά αναφοράς υπολογιζόμενα βάσει των στοιχείων που ανακοινώνονται στην Επιτροπή μαζί με τα προγράμματα περιφερειοποιήσεως και έως την ημερομηνία δημοσιεύσεως των οριστικών προβλεπομένων ποσών αναφοράς στην Επίσημη Εφημερίδα των Ευρωπαϊκών Κοινοτήτων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αξία των προκαταβολών που θα καταβληθούν στους παραγωγούς ισούται με το 50 % του αντιστοίχου προβλεπομένου περιφερειακού ποσού αναφοράς, υπολογιζομένου τη στιγμή της πληρωμής.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1992.

Labels: 17
19